Кожны сучасны настаўнік імкнецца даць не толькі якасныя веды сваім навучэнцам, але і паднесці іх цікава і ярка. На жаль, у вялікай колькасці сучасных дзяцей адсутнічае або толькі часткова прысутнічае матывацыя да навучання, асабліва да вывучэння замежнай мовы, што патрабуе многа сіл і часу. Яны не імкнуцца самастойна атрымаць новую інфармацыю, а некаторыя не жадаюць нават засвоіць той неабходны мінімум, які яны абавязаны ведаць. Таму задача кожнага настаўніка даць такі ўрок, які б зацікавіў нават самага нематываванага вучня.